מארי לנסטר

מארי לנסטר (באנגלית: Murray Leinster; 16 ביוני 1896 - 8 ביוני 1975) היה שם העט של ויליאם פיצג'רלד ג'נקינס (William Fitzgerald Jenkins), סופר מדע בדיוני והיסטוריה חלופית אמריקאי עטור פרסים. הוא כתב ופרסם למעלה מ-1,500 סיפורים קצרים ומאמרים, 14 תסריטי קולנוע, ומאות תסריטים ומחזות רדיו טלוויזיה.

קריירת כתיבה

לנסטר החל את הקריירה שלו כסופר עצמאי לפני מלחמת העולם הראשונה, כחודשיים לפני יום הולדתו ה-20, כאשר סיפורו הראשון, "הזר" (The Foreigner), הופיע במאי 1916 בכתב העת הספרותי "The Smart Set" של ה. ל. מנקן. במהלך שלוש השנים הבאות, הוא פרסם עשרה סיפורים נוספים במגזין. במהלך ואחרי מלחמת העולם הראשונה, הוא פרסם בעיתוני ספרות זולה כמו "Argosy"  "Snappy Stories" ו-"Breezy Stories". הוא המשיך להופיע באופן קבוע ב-Argosy עד לשנות ה-1950. כאשר חוברות הסיפורים החלו להתמיין לז'אנרים שונים בשנות ה-1920, לנסטר אף הוא גיוון את סיפוריו וכתב "סיפורי ג'ונגל", מערבונים, סיפורי בלשים, מסתורין וסיפורי זוועה. הוא אף כתב סיפורי אהבה ורומנטיקה תחת שם העט לואיזה קרטר לי (Louisa Carter Lee).

סיפור המדע הבדיוני הראשון של לנסטר, "The Runaway Skyscraper", הופיע ב-22 בפברואר 1919 במגזין Argosy, והודפס מחדש בגיליון יוני 1926 של ה-Amazing Stories, שהיה המגזין הראשון למדע בדיוני של הוגו גרנסבק. בשנת 1930, הוא פרסם כמה סיפורי מדע בדיוני וסדרות ב-"Amazing" וב-Astounding Stories (הגיליון הראשון של "Astounding " כלל את הסיפור שלו "Tanks"). הוא המשיך לפרסם בתדירות גבוהה בז'אנרים זולים אחרים כגון Detective Fiction Weekly ו-Smashing Western, כמו גם ב-Collier's Weekly החל מ-1936 ובמגזין אסקווייר החל משנת 1939.

לנסטר נחשב לאבי סיפורי יקומים מקבילים. סיפורו "Sidewise in Time" פורסם בגיליון יוני 1934 של "Astounding". לחזונו של לנסטר על תנודות חריגות בזמן (כשמו של סיפורו) הייתה השפעה ארוכת טווח על מחברים אחרים, למשל סיפוריו של אייזק אסימוב "מרחב מהחיה" ("Living Space"), "מרוץ של המלכה האדומה" ("The Red Queen's Race"), ו"סופו של הנצח" ("The End of Eternity").

הנובלה של לנסטר מ-1945 "מגע הראשון" נחשבת לראשונה המציגה מתרגם אוניברסלי.

לנסטר היה אחד מסופרי המדע הבדיוני משנות ה-1930 ששרדו את עידן הסטנדרטים הגבוהים לכתיבה של ג'ון וו. קמפבל. הוא פרסם למעלה משלושים סיפורים ב-Astounding וב-Analog תחת עריכתו של קמפבל. סיפורו האחרון של לנסטר ב-Analog היה "Quarantine World" בגיליון נובמבר 1966, שלושים ושש שנים אחרי הופעתו סיפור הבכורה שלו בגיליון ינואר 1930.

סיפור קצר של לנסטר משנת 1946 "A Logic Named Joe" מכיל את אחד מהתיאורים הראשונים של מחשב (הנקרא "Logic") בספרות. בסיפור, לנסטר הקדים את זמנו בעשרות שנים בתיאור האינטרנט. הוא חזה "לוגיקה" (קרי - מחשב) בכל בית, מקושרת באמצעות מערכת מבוזרת של שרתים (הנקרא "מכלים" ""tanks"), על מנת לספק תקשורת, בידור, גישה לנתונים, ומסחר; אחת הדמויות בסיפור אף אומרת "לוגיקה היא הציוויליזציה".

לאחר מלחמת העולם השנייה, כאשר גם שמו היה כבר נפוץ וגם הספרות הזולה כבר הגיע לקהל רחב יותר, הוא החל להשתמש במספר שמות עט: "ויליאם פיצג'רלד", "ג'נקינס פיצג'רלד" או "וויל פ. ג'נקינס"לאחר שמכר כבר סיפור אחד בשמו למגזין כלשהו.

לנסטר המשיך לפרסם בשנות ה-1950 וה-1960, במגזינים כגון "Galaxy Science Fiction" ו-"The Magazine of Fantasy & Science Fiction" ואף ב-"The Saturday Evening Post". הוא זכה בפרס הוגו לסיפורו "Exploration Team" מ-1956. לנסטר סיים את קריירת הכתיבה שלו בעיבוד פרקי סדרות לספרים, מסדרות המדע בדיוני "גברים בחלל" ("Men into Space"), מנהרת הזמן, ו"ארץ הענקים" ("Land of the Giants").

חיים פרטיים

במהלך מלחמת העולם הראשונה, לנסטר שירת ב"וועדה למידע לציבור" ("Committee on Public Information") ובצבא ארצות הברית (1917-1918). בשנת 1921, נשא לאישה את מרי מנדולה, שנולד בניו יורק להורים איטלקים. נולדו להם ארבע בנות. במהלך מלחמת העולם השנייה, הוא שירת במשרד המידע המלחמתי של ארצות הברית ("United States Office of War Information").

צעדים משפטיים נגד פרמאונט

בשנת 2000, יורשיו של לנסטר תבעו את אולפני סרטי פרמאונט על הסרט מסע בין כוכבים: המפגש ("Star Trek: First Contact"). הם טענו כי כבעלי הזכויות לסיפור הקצר של לנסטר מ-1945 בשם "First Contact", שם הסרט פוגע בסימן מסחרי שלהם. בית המשפט המחוזי של ארצות הברית במחוז המזרחי של וירג'יניה קיבל את טענות פרמאונט ודחה את התביעה. בית המשפט מצא כי ללא קשר לשאלה אם לנסטר טבע את הביטוי ראשון בסיפורו, המונח הפך מאז לשם גנרי ולכן לא ניתן להגנה משפטית. המונח עצמו מתאר מצב בספרות המדע הבדיוני שבו בני אדם נתקלים לראשונה במינים זרים. וגם אם המונח שינו "שם גנרי" לא היו שום ראיות לכך שהביטוי מקושר בדעת הקהל דווקא לסיפורו של לנסטר. בית המשפט לערעורים אישר את פסיקת בית המשפט הנמוך יותר ללא הערות נוספות.

פרסים והנצחה
 פרס הוגו (1956) לסיפורו "Exploration Team"
 פרס הוגו-רטרו (1996) לסיפורו "First Contact"
 אורח של כבוד בכנוס ה-21 של הפסטיבל הבינלאומי למדע בדיוני ב-1963
 פרס ה-"Sidewise Award for Alternate History" המחולק מ-1995 להיסטוריה חלופית נקרא על שם סיפורו "Sidewise in Time"
 בסרט מדע בדיוני איטלקי משנת 1979 בשם "Starcrash" החללית בסצנת הפתיחה נקראת "מארי לנסטר"
 בווירג'יניה הוכרז 27 ביוני 2009 כ"יום ויל פ. ג'נקינס" כהוקרה לתרומתו למדע הבדיוני

מיצירותיו

מתורגמים
 "מגע ראשון" (מופיע כ"מארי לינסטר") בתוך '''מבחר הסיפורת הבדיונית'ק' בעריכת רוברט סילברברג, בתרגום עמנואל לוטם, הוצאת עם עובד, 1981

ספרים

מסתורין
Murder Madness, Brewer & Warren, 1931; first serialized in Astounding, May - August 1930.

מדע בדיוני
Space Platform, Shasta Publishers, February 1953.
Space Tug (novel)|Space Tug, Shasta Publishers, 1953
Operation: Outer Space, Fantasy Press, 1954.
The Forgotten Planet, Ace, 1954.
Men Into Space, Berkley, 1960; novelization of the Men into Space|TV series.
Miners in the Sky, Avon, April 1967.
The Time Tunnel, Pyramid, January 1967; novelization of the The Time Tunnel|TV series.
Land of the Giants, Pyramid, September 1968; novelization of the Land of the Giants|TV series.

סיפורי מערבונים
The Gamblin' Kid (as Will F. Jenkins), A.L. Burt, 1933; first appeared in Western Action Novels, March 1937.
Outlaw Guns, Star Books, 1950.

אוספים
Sidewise in Time (collection)|Sidewise in Time, Shasta Publishers, 1950.
The Forgotten Planet, Gnome Press, 1954.
Colonial Survey, Gnome Press, 1957 (also known as The Planet Explorer).
Out of This World (Leinster book)|Out of This World, Avalon, 1958.
Get Off My World!, Belmont, April 1966.
Planets of Adventure, edited by Eric Flint and Guy Gordon, Baen, October 2003.
The Runaway Skyscraper and Other Tales from the Pulps, Wildside Press, August 2007.

קישורים חיצוניים

 
 יצירות של לנסטר באתר פרויקט גוטנברג 
 מארי לנסטר באתר isfdb 
 
 Past Masters: Leinster's a Ten(ster), or Deal Out the Lincolns to William F. Jenkins by Bud Webster, at Galactic Central

סיפורים קוליים
 A Logic Named Joe, Dimension X, NBC radio, 1950
 First Contact, X Minus One, NBC radio, 1955
 יצירות מוקלטות של מארי לנסטר באתר Librivox.org

הערות שוליים

סופרי מדע בדיוני אמריקאים
סופרים אמריקאים
סופרים אמריקאים הידועים בשם עט
סופרים ויוצרים זוכי פרס הוגו
אמריקאים שנולדו ב-1896
אמריקאים שנפטרו ב-1975